钦定古今图书集成/理学汇编/学行典/第038卷 > 理数钤〈坎集下〉 > 《水火土石四象》
## 钦定古今图书集成/理学汇编/学行典/第038卷 > 理数钤〈坎集下〉 > 《水火土石四象》

“水火土石者，地之体也。”凡物皆具地之体，血为水，髓
为火，肉为土，骨为石，此动物之有四象也。液为水，华
为火，枝为土，根为石，此植物之有四象也。先天论四
象，后天论五行，金有五方之金，谷有五方之谷，皆备
五行也。果实无辛，不受克也。始淡中酸苦，终甘，既不
受辛，自无咸矣。人之身液淡，血咸，水也；胆苦，火也；肉
甘，土也。肾坚，石也。无辛酸者，乃知金木为用。非正体
也。